**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 2 ครั้งที่ 2 ประจำปี พ.ศ. 2566**

**วันที่ 28 สิงหาคม 2566 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้ไม่มาประชุม** - ไม่มี -

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12 | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นางสาวสุกัญญา กำจร  นายทรงวุฒิ ลังภูรี  นางเสาวนีย์ คำเสนาะ  นางสุจรรยา ทิพย์มณี  นางสาวสุปราณี อ่อนรัชชา  นางสาวปภาวรินท์ ภูมิสาตร์ | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองการศึกษา  ผู้อำนวยการกองสาธารณสุข  หน.ฝ่ายบริหารงานคลัง รก.ผอ.กองคลัง  เจ้าพนักงานธุรการชำนาญงาน | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สุกัญญา กำจร  ทรงวุฒิ ลังภูรี เสาวนีย์ คำเสนาะ  สุจรรยา ทิพย์มณี  สุปราณี อ่อนรัชชา ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 20 กุมภาพันธ์ 2566 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 2 ประจำปี พ.ศ. 2566 ในวันที่ 1 สิงหาคม ถึงวันที่ 30 สิงหาคม 2566 โดยมีกำหนดไม่เกิน 30 วันนั้น และมติการประชุมสภาเทศบาล ตำบลโพนครั้งที่แล้ว ได้มีมติให้มีการประชุมเพื่อพิจารณาเทศบัญญัติ งบประมาณรายจ่าย ประจำปี 2567 ในวาระที่ 2 และวาระที่ 3 ในวันที่ 28 สิงหาคม 2566 เพื่อให้การดำเนินการดังกล่าวเป็นไปด้วย ความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2566 ในวันที่ 28 สิงหาคม 2566 เวลา 09.00 น. เป็นต้นไป ณ ห้องประชุมสภาเทศบาลตำบลโพน โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2566 เมื่อวันที่ 15 สิงหาคม 2566 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว 4.1 การพิจารณาร่างเทศบัญญัติงบประมาณรายจ่าย ประจำปี พ.ศ. 2567 (วาระที่ 2 และวาระที่ 3) ระเบียบวาระที่ 5 เรื่องที่เสนอใหม่ 5.1 การโอนงบประมาณตั้งจ่ายรายการใหม่ ระเบียบวาระที่ 6 เรื่องอื่น ๆ

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2566 วันที่ 28 สิงหาคม 2566

ระเบียบวาระที่ 1 เรื่องที่ประธานจะแจ้งต่อที่ประชุม

- ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 1 ประจำปี พ.ศ. 2566 เมื่อวันที่ 15 สิงหาคม 2566

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 2 ครั้งที่ 1 ประจำปี พ.ศ. 2566 เมื่อวันที่ 15 สิงหาคม 2566 ที่ผ่านมา มีผู้มาประชุม 13 คน ผู้ไม่มาประชุม (-ไม่มี-) ผู้เข้าร่วมประชุม 20 คน ซึ่งการตรวจสอบรายงานการประชุม ถือว่ามีความถูกต้อง ครบถ้วน ครับ

ร.ต.ต.วีระชัย จำปาหาร มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมหรือไม่ครับ

- ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2566 เมื่อวันที่ 15 สิงหาคม 2566 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

4.1 การพิจารณาร่างเทศบัญญัติงบประมาณรายจ่ายประจำปี พ.ศ. 2567 (วาระที่ 2 และวาระที่ 3)

ร.ต.ต.วีระชัย จำปาหาร ขอเชิญประธานคณะกรรมการแปรญัตติได้รายงานผลการดำเนินการประธานสภา ฯ

นายคำแปลง ศรีบัว หลังจากที่ได้มีการประชุมสภา ฯ สมัยประชุมสามัญ สมัยที่ 2 ครั้งที่ 1 สมาชิกสภา ฯ เมื่อวันที่ 15 สิงหาคม 2566 มีมติให้เลือกคณะกรรมการแปรญัตติ พิจารณาแปรญัตติร่างเทศบัญญัติงบประมาณรายจ่าย ประจำปี งบประมาณ 2567 ประกอบด้วย 1. นายคำแปลง ศรีบัว 2. นายสัมนัก ปัสสะ 3. นายมานพ นามปัญญา 4. นายวุฒิชัย เชยชมศรี 5. นายประสิทธิ์ คำภูษา 6. นายสมบัติ ภูมิรินทร์ 7. นายบุญศิล อิงภู

โดยให้รับคำเสนอขอแปรญัตติ ตั้งแต่วันที่ 16 - 18 สิงหาคม 2566 ตั้งแต่เวลา 08.30 - 16.30 น. และต่อมาเลขานุการสภา ฯ ก็ได้นัดประชุมเมื่อวันที่ 18 สิงหาคม 2566 เพื่อคัดเลือกประธาน ฯ และเลขานุการคณะกรรมการแปรญัตติ ซึ่งที่ประชุมเห็นชอบให้กระผม นายคำแปลง ศรีบัว เป็นประธานคณะกรรมการแปรญัตติ และนายวุฒิชัย เชยชมศรี เป็นเลขานุการคณะกรรมการแปรญัตติ และเมื่อวันที่ 22 สิงหาคม 2566 ได้มีการประชุมคณะกรรมการ แปรญัตติ ครั้งที่ 2 เพื่อพิจารณาแปรญัตติร่างเทศบัญญัติงบประมาณ รายจ่าย ประจำปีงบประมาณ 2567 นั้น ขอเรียนว่าในระหว่าง ระยะเวลารับคำแปรญัตตินั้น ไม่มีสมาชิกสภา ฯ ท่านใดยื่นหนังสือ ขอแปรญัตติแต่อย่างใด คณะกรรมการแปรญัตติได้พิจารณาตรวจ ร่างเทศบัญญัติ ฯ ตั้งแต่ต้นจนจบร่างเทศบัญญัติ ฯ โดยละเอียดแล้ว สรุปได้ ดังนี้

1. คำแถลงงบประมาณ ไม่มีการแก้ไข

2. บันทึกหลักการและเหตุผล ไม่มีการแก้ไข 3. ร่างเทศบัญญัติงบประมาณรายจ่าย ประจำปีงบประมาณ 2567 ไม่มีการแก้ไข 4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

คณะกรรมการแปรญัตติ เห็นว่า ร่างเทศบัญญัติงบประมาณ รายจ่ายประจำปีงบประมาณ 2567 ดังกล่าวถูกต้องและเหมาะสม ตามระเบียบว่าด้วยวิธีการงบประมาณของเทศบาลแล้ว จึงมีมติ เป็นเอกฉันท์ให้คงไว้ตามร่าง ฯ เดิม ทุกประการ

ร.ต.ต.วีระชัย จำปาหาร ขอขอบคุณประธานคณะกรรมการแปรญัตติ และสมาชิกสภา ฯ ประธานสภา ฯ ที่ทำหน้าที่คณะกรรมการแปรญัตติ ก่อนลงมติในวาระที่ 2 และ วาระที่ 3 ขอเชิญเลขานุการสภา ฯ ได้ชี้แจงระเบียบ ฯ ที่เกี่ยวข้อง ให้ท่านสมาชิกได้รับทราบด้วยครับ

นายสมพงษ์ สุริโย ระเบียบที่เกี่ยวข้องในวาระที่ 2 เกี่ยวกับร่างเทศบัญญัติงบประมาณเลขานุการสภา ฯ รายจ่ายประจำปีงบประมาณ 2567 ในเรื่องของการพิจารณา ในวาระของคณะกรรมการแปรญัตติ ซึ่งคณะกรรมการแปรญัตติ ได้รายงานต่อที่ประชุมแล้วว่า คณะกรรมการแปรญัตติเห็นชอบตามร่าง ฯ เดิม ที่ได้มีการเสนอตั้งแต่ครั้งรับหลักการ โดยไม่มีการเปลี่ยนแปลง แต่อย่างใด ซึ่งตามระเบียบกระทรวงมหาดไทย ว่าด้วยข้อบังคับ การประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 51 ได้บัญญัติเกี่ยวกับเรื่องของการพิจารณา ในวาระที่ 2 ดังนี้ครับ ข้อ 51 “ในการพิจารณาร่างข้อบัญญัติ วาระที่สอง ให้ปรึกษา เรียงตามลำดับข้อ เฉพาะที่มีการแปรญัตติหรือที่คณะกรรมการแปรญัตติ แก้ไขเท่านั้น เว้นแต่ที่ประชุมสภาท้องถิ่น จะได้ลงมติเป็นอย่างอื่น” ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็น ด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติ ขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่อง ในสาระสำคัญ ที่ประชุมสภาท้องถิ่นจะลงมติให้ส่งปัญหานั้น ไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่อง ก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหา ไปให้คณะกรรมการพิจารณาแปรญัตติพิจารณาใหม่ดังกล่าวแล้ว การพิจารณาเฉพาะข้อนั้น ๆ เป็นอันระงับไว้ก่อน แต่ถ้าไม่เป็นการขัดข้อง ที่จะพิจารณาข้ออื่น ๆ ต่อไป สภาท้องถิ่นอาจลงมติให้พิจารณาจนจบ ร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณา รวดเดียว ที่ประชุมสภาท้องถิ่นจะลงมติให้ดำเนินการตามความใน วรรคสามก็ได้ เมื่อคณะกรรมการแปรญัตติได้ยื่นรายงานการพิจารณา ข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้น ให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติ เฉพาะข้อที่ได้ระงับไว้เท่านั้น

ร.ต.ต.วีระชัย จำปาหาร ขอขอบคุณเลขานุการสภา ฯ ประธานสภา ฯ - มีสมาชิกท่านใดจะอภิปรายหรือไม่ครับ - ถ้าไม่มีผมขอมติในวาระที่ 2

- ตามที่คณะกรรมการแปรญัตติ มีมติเห็นชอบให้คงตามร่าง ฯ เดิม คณะกรรมการแปรญัตติไม่มีผู้สงวนความเห็น และไม่มีผู้สงวนคำแปรญัตติ ท่านใดเห็นชอบด้วยกับคณะกรรมการแปรญัตติ โปรดยกมือครับ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร ในวาระที่ 3 ขอให้เลขานุการสภา ฯ ได้กล่าวถึงระเบียบ ฯ ประธานสภา ฯ ให้ท่านสมาชิกได้รับทราบครับ

นายสมพงษ์ สุริโยการพิจารณาในวาระที่ 3 ก็ต่อเนื่องจากการพิจารณาในวาระที่ 2 เลขานุการสภา ฯ ซึ่งข้อบัญญัติเกี่ยวกับกฎหมายกำหนดไว้ คือ ข้อ 52 ที่ระบุว่า “การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร” ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตรา เป็นข้อบัญญัติหรือไม่

ร.ต.ต.วีระชัย จำปาหาร ต่อไป ขอมติในวาระที่ 3 ประธานสภา ฯ - สมาชิกท่านใด เห็นชอบ ให้ตราเป็นเทศบัญญัติงบประมาณรายจ่าย ประจำปีงบประมาณ 2567 ของเทศบาลตำบลโพน โปรดยกมือครับ

**มติที่ประชุม - เห็นชอบให้ตราเป็นเทศบัญญัติงบประมาณรายจ่ายประจำปี 2567 จำนวน 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร โอกาสนี้ขอให้ท่านนายก ฯ ได้กล่าวขอบคุณหัวหน้าส่วนราชการ ประธานสภา ฯ และผู้มีส่วนเกี่ยวข้องทุกคนครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการและผู้เข้าร่วมการประชุมทุกท่านครับ กระผมในนามของ คณะผู้บริหาร ขอขอบคุณทางสมาชิกสภา ฯ ที่เห็นชอบ ร่างเทศบัญญัติ งบประมาณรายจ่ายประจำปี 2567 พร้อมหัวหน้าส่วนราชการ พนักงาน เจ้าหน้าที่ผู้มีส่วนเกี่ยวข้อง ที่ได้จัดทำเทศบัญญัติงบประมาณ รายจ่ายประจำปี 2567 ได้นำเสนอให้ทันต่อสภา ฯ และสภา ฯ เห็นชอบ กระผมในนามของคณะผู้บริหาร ขอขอบคุณ ท่านประธานสภา ฯ สมาชิกสภา ฯ ไว้ ณ โอกาสนี้ ขอบคุณครับ

ระเบียบวาระที่ 5 เรื่องที่เสนอใหม่

5.1 การโอนงบประมาณตั้งจ่ายรายการใหม่

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติ ขออนุมัติโอนงบประมาณไปตั้งจ่ายรายการใหม่ โดยอาศัยนายกเทศมนตรี ความตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 ที่ระบุว่า “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ดังนั้น เพื่อให้การบริหาร งบประมาณสามารถนำไปใช้ในการดำเนินงานเพื่อแก้ไขปัญหาและพัฒนา ชุมชนท้องถิ่นตามอำนาจหน้าที่ตามแผนพัฒนาเทศบาล ประจำปี 2566 จึงเสนอสภาเทศบาลเพื่อพิจารณาการโอนงบประมาณตั้งจ่ายรายการใหม่ ดังนี้

โอนลดงบประมาณ แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าสิ่งก่อสร้างสาธารณูปการ โครงการก่อสร้างและขยายผิวจราจร แอสฟัลท์ติกถนนพันมหา (ช่วงจากจุดเชื่อมถนนพันมหาใหญ่ – แยกซอย พันมหา 3) ตั้งไว้ 250,000.- บาท โอนลดจำนวน 250,000.- บาท  *รวมโอนลดงบประมาณทั้งสิ้น 250,000.- บาท*

โอนตั้งจ่ายรายการใหม่ แผนงานรักษาความสงบภายใน งานป้องกันและบรรเทา สาธารณภัย หมวดค่าครุภัณฑ์ ประเภทค่าบำรุงรักษาและปรับปรุง ครุภัณฑ์ ตั้งไว้ 250,000.- บาท เพื่อเป็นค่าจ้างเปลี่ยนถังบรรจุน้ำ ของรถบรรทุกน้ำ หมายเลขครุภัณฑ์ 004 – 40 – 0001 โดยส่วนพื้นฝาข้างซ้าย - ขวา หน้า - หลัง ทำจากวัสดุเหล็กหนา ไม่น้อยกว่า 4.2 มม. พร้อมพ่นหรือทาสีรองพื้นกันสนิม *รวมโอนตั้งจ่ายรายการใหม่ทั้งสิ้น 250,000.- บาท* ขอได้โปรดนำเสนอต่อที่ประชุมสภาเทศบาลตำบลโพนเพื่อพิจารณาต่อไป

ร.ต.ต.วีระชัย จำปาหาร ตามที่ นายกเทศมนตรีตำบลโพน เสนอญัตติ เรื่อง ขอเสนอญัตติ ประธานสภา ฯ ขออนุมัติโอนงบประมาณตั้งจ่ายรายการใหม่ แผนงานรักษาความสงบ ภายใน งานป้องกันและบรรเทาสาธารณภัย หมวดค่าครุภัณฑ์ ประเภทค่าบำรุงรักษาและปรับปรุงครุภัณฑ์ จำนวน 250,000.- บาท

- มีสมาชิกท่านใดจะสอบถามเพิ่มเติมหรือไม่ครับ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายประสิทธิ์ คำภูษา สมาชิกสภา ฯ เขต 1 ขออนุญาตสอบถาม แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรม และการโยธา งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างและขยายผิวจราจร แอสฟัลท์ติกถนนพันมหา (ช่วงจากจุดเชื่อมถนนพันมหาใหญ่ – แยกซอย พันมหา 3) ตั้งไว้ 250,000.- บาท สภา ฯ เราได้อนุมัติ โอนงบประมาณตั้งจ่ายรายการใหม่ เมื่อคราวประชุมสภา ฯ สมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 ที่ผ่านมา ไม่ทราบว่าเหตุผลใด ในคราวนี้ จึงได้มีการโอนลดงบประมาณ ในโครงการ ฯ นี้ออกไปครับ

นายนิพนธ์ อิงภู โครงการก่อสร้างและขยายผิวจราจรแอสฟัลท์ติกถนนพันมหา นายกเทศมนตรี (ช่วงจุดเชื่อมถนนพันมหาใหญ่ – แยกซอยพันมหา 3) เราได้หารือแล้ว มีความเห็นว่า ในตอนนี้ในส่วนของ งานป้องกัน ฯ มีความจำเป็น มากกว่า เนื่องจากว่ารถบรรทุกน้ำเกิดการชำรุด เก็บน้ำไม่ได้ ใช้การ ไม่ได้เลย และงานป้องกัน ฯ ก็เคยได้รายงานมาแล้ว เราจึงเห็นความ จำเป็นในการที่จะบรรเทาความเดือดร้อนของประชาชน ในการที่เกิดเหตุ ในส่วนของโครงการ ฯ ดังกล่าว เราก็จะดำเนินการต่อ ในปีงบประมาณ 2567 จึงขอนำเรียนให้ในที่ประชุมสภา ฯ ได้รับทราบในเหตุผล ความจำเป็นครับ

ร.ต.ต.วีระชัย จำปาหาร มีสมาชิกท่านใดจะสอบถามเพิ่มเติมหรือไม่ครับ ประธานสภา ฯ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ในส่วนของโครงการ ก่อสร้างและขยายผิวจราจรแอสฟัลท์ติกถนนพันมหา (ช่วงจุดเชื่อม ถนนพันมหาใหญ่ – แยกซอยพันมหา 3) งบประมาณ 250,000.- บาท ประชาชนก็มีความรู้สึกดีใจที่จะได้ถนนพันมหาแบบสมบูรณ์แบบ และก็รอเวลาว่าจะดำเนินการเมื่อใด พอมาทราบในวันนี้ว่า โอนงบประมาณในส่วนนี้ไปตั้งจ่ายรายการใหม่ ผมก็ไม่รู้ว่าจะให้คำตอบ กับชาวบ้านว่าอย่างไร ก็อยากจะให้ผู้บริหารได้พิจารณาความสำคัญ จำเป็น เร่งด่วนก่อนครับ

ร.ต.ต.วีระชัย จำปาหาร ขออนุญาตเรียนถามผู้เกี่ยวข้อง งานโครงสร้างพื้นฐาน งบลงทุน ประธานสภา ฯ ที่ได้ตั้งไว้ปีงบประมาณ 2566 ที่ยังไม่ได้ดำเนินการ มีหรือไม่ครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ

**ในส่วนของเทศบัญญัติ ฯ เราได้ตั้งงบประมาณไว้ จำนวน 2 โครงการ คือ** 1) โครงการก่อสร้างรางระบายน้ำคอนกรีตเสริมเหล็ก ซอยกระบวยหัวหย่อน 1 (ด้านทิศตะวันออก) ดำเนินการเสร็จแล้ว เบิกจ่ายแล้ว 2) โครงการก่อสร้างรางระบายน้ำคอนกรีตเสริมเหล็กถนนจันกิ่ง (ด้านทิศใต้) ดำเนินการเสร็จแล้ว เบิกจ่ายแล้ว

**เงินอุดหนุนเฉพาะกิจ ปี 2566 จำนวน 4 โครงการ** 1) โครงการก่อสร้างถนน คสล. สายทางถนนดอกส่าน หมู่ 3 เบิกจ่ายให้ผู้รับจ้างเรียบร้อยแล้ว2) โครงการก่อสร้างถนน คสล. สายทางถนนใบบุ่นไต่เครือ หมู่ 4 เบิกจ่ายให้ผู้รับจ้างเรียบร้อยแล้ว3) โครงการซ่อมสร้างผิวจราจรด้วยแอสฟัลท์ติกคอนกรีต Asphaltic Concrete สายทางถนนใบบุ่นก้านก่อง - ถนนพันมหา หมู่ 2 , 3 , 4 เบิกจ่ายให้ผู้รับจ้างเรียบร้อยแล้ว 4) โครงการก่อสร้างระบบประปาหมู่บ้านแบบผิวดิน ขนาดใหญ่มาก หมู่ 2 , 4 อยู่ระหว่างขอใช้พื้นที่

**โครงการจากเงินเหลือจ่ายอุดหนุนเฉพาะกิจ ปี 2566 จำนวน 2 โครงการ** 1) โครงการขยายผิวจราจรคอนกรีตเสริมเหล็ก ถนนกระบวย หัวขวาง หมู่ 3 ผู้รับจ้างลงงานเสร็จแล้ว 2) โครงการซ่อมสร้างผิวจราจรด้วยแอสฟัลท์ติกคอนกรีต Asphaltic Concrete ถนนกระบวยหัวหย่อน หมู่ 2 ผู้รับจ้าง ทำสัญญาแล้ว 3) โครงการก่อสร้างถนนคอนกรีตเสริมเหล็ก ถนนนาคหัวจุ้ม หมู่ 1 ผู้รับจ้างทำสัญญาแล้ว

**โครงการขอใช้เงินทุนสำรองเงินสะสม** 1) โครงการปรับปรุงถนนคอนกรีตเสริมเหล็ก ถนนนาคแขนส่อย ผู้รับจ้างลงงานแล้ว 2) โครงการปรับปรุงระบบรางระบายน้ำ ถนนนาคแขนส่อย 2 กำหนดราคากลางเสร็จแล้ว รอผู้รับจ้างทำสัญญา

นายคำแปลง ศรีบัว ขออนุญาตนำเรียนว่า โครงการที่จำเป็นก็อยากจะให้เกิดความคุ้มค่า สมาชิกสภา ฯ มากที่สุด โครงการใดที่เร่งด่วนก็ฝากผู้บริหารกำชับกับผู้ที่เกี่ยวข้อง หรือเจ้าหน้าที่ และเร่งดำเนินการ เช่น การซ่อมแซมไหล่ถนนต่าง ๆ เช่น ถนนนาคคอคตที่ชำรุด ถ้ายังพอมีงบประมาณ ก็อยากจะให้ เร่งดำเนินการ ไม่อยากให้รองบประมาณหน้า เกรงว่าจะเกิดความล่าช้า เสียหายเพิ่มมากขึ้นครับ

นายนิพนธ์ อิงภู ขอชี้แจงขั้นตอนของการใช้งบประมาณ ในเรื่องของการจัดซื้อจัดจ้าง นายกเทศมนตรี ก็ต้องดำเนินการตามขั้นตอนของคณะกรรมการต่าง ๆ ในส่วนของการ ซ่อมแซมต่าง ๆ ก็ต้องดำเนินการตามลำดับและกระบวนการ ครับ

นายประสิทธิ์ คำภูษา โครงการก่อสร้างและขยายผิวจราจรแอสฟัลท์ติกถนนพันมหา สมาชิกสภา ฯ เราตั้งโครงการนี้ไว้ก็เพื่อบรรเทาความเดือดร้อนของประชาชน จึงได้มีการ เปิดสมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 ที่ผ่านมา แต่วันนี้โอนงบประมาณในส่วนที่ยังไม่ได้ ดำเนินการมาเพื่อเป็นค่าจ้างเปลี่ยนถังบรรจุน้ำของรถบรรทุกน้ำ ผมมีความเห็นว่า ควรดำเนินการโครงการที่เราตั้งไว้ก่อนให้แล้วเสร็จ ตามลำดับ ซึ่งในส่วนนี้ประชาชนก็สอบถามมามากแล้วเราก็ได้แจ้ง ประชาชนไปว่ารอดำเนินการ ก็ขอนำเรียนให้ที่ประชุม ฯ ได้พิจารณาครับ

ร.ต.ต.วีระชัย จำปาหาร โครงการก่อสร้างและขยายผิวจราจรแอสฟัลท์ติกถนนพันมหา ประธานสภา ฯ (ช่วงจากจุดเชื่อมถนนพันมหาใหญ่ - แยกซอยพันมหา 3) แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรม และการโยธา งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ ตั้งไว้ 250,000.- บาท เพื่อก่อสร้างและขยายผิวจราจรแอสฟัลท์ติกถนนพันมหา (ช่วงจากจุดเชื่อมถนนพันมหาใหญ่ - แยกซอยพันมหา 3) โดยก่อสร้าง ถนนผิวจราจร กว้าง 5 เมตร ยาว 52 เมตร หนา 0.04 เมตร พร้อมขยายไหล่ทางฝั่งทิศตะวันออก กว้าง 1 เมตร ยาว 268 เมตร หนา 0.04 เมตร หรือมีพื้นที่ไม่น้อยกว่า 528 เมตร ซึ่งสภา ฯ ได้อนุมัติโอนงบประมาณตั้งจ่ายรายการใหม่ เมื่อสมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 ขอเรียนถามผู้บริหารว่า ตอนนี้ไม่มีความจำเป็นแล้วหรืออย่างไร จึงได้โอนลดงบประมาณในส่วนนี้ออกไปครับ

นายทรงวุฒิ ลังภูรี ในส่วนของโครงการ ฯ นี้ งบประมาณ 250,000.- บาท ทางผู้รับจ้างผู้อำนวยการกองช่าง แจ้งว่าไม่คุ้มค่ากับการที่จะเดินทางมาก่อสร้างให้เรา สรุปคือ หาผู้รับจ้าง ยังไม่ได้ เราก็ค่อยชี้แจงให้ประชาชนได้เข้าใจในความจำเป็นเร่งด่วนก่อน ก็ขอนำเรียนให้สภา ฯ ได้รับทราบคร่าว ๆ ครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 ผมเห็นด้วย กับการโอนงบประมาณตั้งจ่ายรายการใหม่ เพื่อเป็นค่าจ้างเปลี่ยนถัง บรรจุน้ำของรถบรรทุกน้ำ เพราะว่า เราไม่รู้ว่าจะเกิดเหตุร้ายเมื่อไหร่ สมควรที่จะเตรียมการไว้ครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ ขออนุญาตให้ข้อมูล เพิ่มเติมในเรื่องของการโอนงบประมาณในครั้งนี้ สืบเนื่องจาก เราได้รับ เงินอุดหนุนเฉพาะกิจ ปี 2566 คือ โครงการซ่อมสร้างผิวจราจร ด้วยแอสฟัลท์ติกคอนกรีต Asphaltic Concrete สายทางถนนใบบุ่น ก้านก่อง - ถนนพันมหา หมู่ที่ 2 , 3 , 4 กว้าง 4 เมตร ในระหว่าง การดำเนินการเราก็เจอปัญหาหลาย ๆ อย่างที่อาจจะมีความคลาดเคลื่อน ในการทำโครงการ ฯ และผู้รับจ้างก็ทำงานไม่ครบตามจำนวนในเอกสาร จึงมีการโอนงบประมาณไปตั้งจ่ายรายการใหม่ ซึ่งมี 2 รายการ ดังนี้ 1) ช่วงจากจุดเชื่อมถนนทางหลวงแผ่นดิน หมายเลข 227 - แยกถนนใบบุ่นน้อย ตั้งไว้ 240,000.- บาท โดยขยายไหล่ทาง 2 ข้าง กว้างข้างละ 0.70 เมตร ยาว 370 เมตร หนา 0.04 เมตร หรือมีพื้นที่ไม่น้อยกว่า 518 ตารางเมตร 2) ช่วงจากจุดเชื่อมถนนพันมหาใหญ่ - แยกซอยพันมหา 3 ตั้งไว้ 250,000.- บาท โดยก่อสร้างถนนผิวจราจร กว้าง 5 เมตร ยาว 52 เมตร หนา 0.04 เมตร พร้อมขยายไหล่ทางฝั่งทิศตะวันออก กว้าง 1 เมตร ยาว 268 เมตร หนา 0.04 เมตร หรือมีพื้นที่ ไม่น้อยกว่า 528 ตารางเมตร

ซึ่งเมื่อเทียบกันดูแล้ว รถบรรทุกน้ำมีความจำเป็นมากกว่า เนื่องด้วยเหตุที่เราเคยประสบมา ปัญหาที่เราเคยพบมา และเรามีการ ซ่อมแซมหลายครั้ง ซึ่งเป็นการซ่อมแซมเฉพาะหน้า หัวหน้าสำนักปลัด ก็แจ้งให้งานป้องกัน ฯ ให้ผู้รับจ้างมาตรวจสอบว่า ถ้าเราจะดำเนินการ ซ่อมแซมให้สมบูรณ์แบบต้องใช้งบประมาณเท่าไร ผู้รับจ้างก็เสนอมา 250,000.- บาท ซึ่งในส่วนของโครงการก่อสร้างและขยายผิวจราจร แอสฟัลท์ติกถนนพันมหา งบประมาณ 250,000.- บาท เป็นงบประมาณที่น้อย หาผู้รับจ้างยากไม่คุ้มค่าต่อการดำเนินการของเขา แต่ในส่วนของช่วงจากจุดเชื่อมถนนทางหลวงแผ่นดิน หมายเลข 227 – แยกถนนใบบุ่นน้อย ตั้งไว้ 240,000.- บาท ก็คงเหลือเท่าเดิมยังไม่ได้ โอนออกไป ผมเห็นด้วยกับท่านเสริมศักดิ์ ฯ ที่ได้ชี้แจงว่า ช่วงนี้เป็น ฤดูฝน เหตุเพลิงไหม้ก็เกิดขึ้นน้อย แต่ถ้าเข้าสู่ฤดูหนาว ฤดูแล้ง ที่มีความเสี่ยงในการเกิดอัคคีภัยก็มีมากขึ้น ในช่วงนี้จึงเป็นช่วงที่เรา สามารถนำรถไปดำเนินการได้ ก็ขอนำเรียนให้ที่ประชุมสภา ฯ ได้พิจารณาต่อไปครับ

ร.ต.ต.วีระชัย จำปาหาร ผมเห็นด้วยกับการโอนงบประมาณตั้งจ่ายรายการใหม่ เพื่อเป็นค่าจ้างประธานสภา ฯ เปลี่ยนถังบรรจุน้ำของรถบรรทุกน้ำ หมายเลขครุภัณฑ์ 004 – 40 – 0001 ครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ ผมได้สอบถาม กับงานป้องกัน ฯ แล้ว ทางงานป้องกัน ฯ แจ้งว่า รถบรรทุกน้ำ ไม่จำเป็นต้องจัดซื้อใหม่ก็ได้ เพราะว่าช่วงล่างของรถยังอยู่ในสภาพดี ที่มีปัญหาตอนนี้คือถังบรรจุน้ำรั่ว ผุพัง ก็เลยแจ้งให้หาผู้รับจ้าง และเสนอราคามา 250,000.- บาท เราก็จะดำเนินการเปลี่ยนแค่ถัง บรรจุน้ำ ซึ่งเมื่อปี 2542 ที่เทศบาลเราได้ยกฐานะมาจากสุขาภิบาล เป็นเทศบาล เราก็ได้รับอนุเคราะห์รถบรรทุกน้ำและรถดับเพลิง จากเทศบาลตำบลคำม่วง ในส่วนของโครงการก่อสร้างและขยายผิวจราจร แอสฟัลท์ติกถนนพันมหา (ช่วงจากจุดเชื่อมถนนพันมหาใหญ่ – แยกซอย พันมหา 3) ผู้รับจ้างแจ้งว่า ในการขยายผิวจราจรแอสฟัลท์ติก ดำเนินการยาก เนื่องจาก หน้ายางของรถที่ใช้ในการดำเนินการใหญ่กว่า ขนาดที่เราขยายผิวจราจร ซึ่งถ้าดำเนินการก็จะเกิดความลำบาก ในการดำเนินการก่อสร้าง ผู้รับจ้างเลยไม่รับงานในส่วนนี้ และก็จะมีการ ก่อสร้างแอสฟัลท์ติกถนนสายข้างโรงเรียนชุมชนโพน ฯ – ศูนย์พัฒนา เด็กเล็ก ซึ่งกำลังจะดำเนินการก่อสร้าง เราจะหารือกับผู้รับจ้าง ให้ดำเนินการขยายผิวจราจรแอสฟัลท์ติกถนนพันมหาให้เราด้วย ก็ยังมีความหวังแต่ก็ไม่รับปากว่าจะได้หรือไม่ ก็จะนำเรียนให้สภา ฯ ได้รับทราบต่อไปครับ

นายประสิทธิ์ คำภูษา ขอขอบคุณผู้บริหารที่ได้ชี้แจงรายละเอียดเกี่ยวกับงบประมาณ ซึ่งในส่วนสมาชิกสภา ฯ ของรถบรรทุกน้ำที่จะดำเนินการเปลี่ยนถังบรรจุน้ำ ก็ถือว่าเป็นเรื่องที่ดี เพราะว่าเราบรรเทาความเดือดร้อนและดูแลทุกข์สุขของพี่น้องประชาชน ครับ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองประธานสภา ฯ ราชการ และผู้เข้าร่วมการประชุมทุกท่านค่ะ ดิฉัน นางสมศรี สระทอง สมาชิกสภา ฯ เขต 2 ในส่วนของรถบรรทุกน้ำเมื่อเกิดเหตุเพลิงไหม้ ที่ผ่านมา เราก็มองเห็นถึงความจำเป็น แต่ในส่วนของถนนในเมื่อเรา ได้รับปากกับประชาชนแล้ว เราก็พูดให้ประชาชนได้เข้าใจว่า เส้นทาง มันก็ยังสามารถสัญจรได้อยู่ เราเอางบประมาณส่วนนั้นมาดำเนินการ ในสิ่งที่จำเป็นมากกว่าก่อน ในส่วนของถนนค่อยดำเนินการคราวหลังก็ได้ แต่ในเรื่องของเหตุที่เราเคยประสบมา ซึ่งเราไม่สามารถคาดการณ์ล่วงหน้า ได้ เราจึงมีความจำเป็นมากกว่าในการที่จะเปลี่ยนถังบรรจุน้ำ ของรถบรรทุกน้ำ เพื่อเตรียมการไว้ล่วงหน้า ดิฉันจึงเห็นด้วย กับท่านเสริมศักดิ์ ฯ และท่านเลขานุการสภา ฯ ในการที่จะตั้งจ่าย รายการใหม่ เพื่อเป็นค่าจ้างเปลี่ยนถังบรรจุน้ำของรถบรรทุกน้ำในครั้งนี้ค่ะ

นายมานพ นามปัญญา ในการเปลี่ยนถังบรรจุน้ำของรถบรรทุกน้ำ ก็ถือว่ามีความจำเป็น สมาชิกสภา ฯ ผมมีความเห็นว่าควรจะใช้ถังสแตนเลส เพื่อความทนทาน ไม่ขึ้นสนิม อายุการใช้งานน่าจะดีกว่า ในส่วนของงบประมาณถ้าไม่เพียงพอ ก็ควรจะตั้งจ่ายเพิ่มขึ้นครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายวุฒิชัย เชยชมศรี สมาชิกสภา ฯ เขต 2 ผมมีความเห็นว่า เป็นการแก้ปัญหาแค่ปลายเหตุ สาเหตุคือ อายุการใช้งานของรถ บรรทุกน้ำ ดำเนินการซ่อมแซมก็หลายครั้ง การตัดปัญหาที่ดีที่สุด ผมเห็นควรว่า ควรจัดซื้อรถบรรทุกน้ำคันใหม่ ซึ่งเงินสะสมเราก็พอมีอยู่ ก็ขอนำเรียนให้ที่ประชุม ฯ พิจารณาครับ

ร.ต.ต.วีระชัย จำปาหาร - มีสมาชิกท่านใดจะอภิปรายเพิ่มเติมอีกหรือไม่ ประธานสภา ฯ - ถ้าไม่มีก็ขอมติที่ประชุมว่า เห็นชอบการโอนงบประมาณตั้งจ่าย รายการใหม่ แผนงานรักษาความสงบภายใน งานป้องกันและบรรเทา สาธารณภัย หมวดค่าครุภัณฑ์ ประเภทค่าบำรุงรักษาและปรับปรุง ครุภัณฑ์ จำนวน 250,000.- บาท ท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - งดออกเสียง 2 เสียง (ประธานสภา ฯ) (นายมานพ นามปัญญา สมาชิกสภา ฯ)**

ระเบียบวาระที่ 6 เรื่องอื่น ๆ

ร.ต.ต.วีระชัย จำปาหาร ในวาระอื่น ๆ มีสมาชิกท่านใดจะอภิปรายหรือเสนอเพิ่มเติมหรือไม่ ประธานสภา ฯ

นายประสิทธิ์ คำภูษา ขออนุญาตสอบถาม สภา ฯ ได้อนุมัติการใช้เงินทุนสำรองเงินสะสม สมาชิกสภา ฯ เพื่อดำเนินการซ่อมแซมทรัพย์สิน เมื่อคราวสมัยประชุมวิสามัญ สมัยที่ 2 ประจำปี พ.ศ. 2566 เมื่อวันที่ 17 กรกฎาคม 2566 ที่ผ่านมา ซึ่งช่วงนี้ฤดูฝนก็เริ่มลดน้อยลงแล้ว ก็ยังไม่ได้ดำเนินการ ถ้าปล่อยไว้นาน เกรงว่าจะชำรุดมากกว่าเดิม เช่น ถนนลูกรังซอยกระบวยหัวขวาง 5 และไหล่ทางลูกรังถนนดอกส่าน หมู่ที่ 3 น้ำเซาะเข้าลึกมาก ขอให้เร่งดำเนินการ เพราะว่า ถ้าปล่อยไว้นานก็จะชำรุดเพิ่มมากขึ้น งบประมาณที่ตั้งไว้ก็จะไม่เพียงพอต่อการซ่อมแซม ขอฝากผู้บริหาร และผู้มีส่วนรับผิดชอบได้ตรวจสอบและดำเนินการ ก็ขอนำเรียน ให้ที่ประชุม ฯ ได้พิจารณาครับ

นายทองมี สระทอง การดำเนินการจัดซื้อจัดจ้างงานโครงสร้างพื้นฐาน ที่เป็นงานเร่งด่วนขณะนี้ รองนายกเทศมนตรี คือ โครงการซ่อมแซมถนนลูกรังที่ถูกน้ำกัดเซาะ 1) ถมไหล่ทางถนนใบบุ่นไต่เครือ (บ้านโพน – บ้านหนองซองแมว) 2) ซ่อมแซมถนนลูกรังซอยใบบุ่นไต่เครือ 5 และพนังคัน ห้วยสมอทบ (ห้วยดินจี่) 3) ซ่อมแซมไหล่ทางลูกรังถนนคอนกรีตเสริมเหล็กถนนดอกส่าน หมู่ที่ 3 4) ซ่อมแซมถนนลูกรังทางไปฝายน้ำล้น 5) โครงการฝังท่อถนนนาคแขนส่อย หมู่ที่ 1 6) โครงการจ่ายขาดเงินสะสม รางระบายน้ำข้างบ้านพ่อทิต หมู่ที่ 3 ซึ่งอยู่ระหว่างดำเนินการ

ส่วนโครงการถนนลูกรังก็ได้ทำสัญญาแล้ว โครงการรางระบายน้ำ ก็อยู่ในระหว่างดำเนินการ และอีกโครงการ คือ หน้าศูนย์พัฒนาเด็กเล็ก ซึ่งเป็นปัญหาเรื้อรังมานานหลายปี ถ้ามีเงินเหลือจ่าย คาดว่าปลายปี น่าจะได้ดำเนินการครับ

ร.ต.ต.วีระชัย จำปาหาร ขอขอบคุณท่านรองทองมี ฯ ครับ ประธานสภา ฯ ขอสอบถาม โครงการถนนนาคสี่แขน ได้นำบรรจุเข้าแผน ฯ หรือไม่

นายทรงวุฒิ ลังภูรี ขอนำเรียนคร่าว ๆ ว่าโครงการต่าง ๆ ที่เราจะดำเนินการซ่อมแซม ผู้อำนวยการกองช่าง ตามที่ท่านรองทองมี ฯ ได้นำเรียน อยู่ระหว่างดำเนินการ และผมได้ สำรวจก็จะมีจุดต่าง ๆ ที่จะดำเนินการซ่อมแซม ดังนี้ 1) หลังวัดโพธิ์ชัย 2) ข้างบ้านอาจารย์ตฤณ ฯ

ในส่วนที่ท่านคำแปลง ฯ เสนอ คือ ซ่อมแซมถนนนาคคอคต ผมยังไม่ได้ออกสำรวจ แต่ในส่วนของถนนนาคสี่แขน ผมได้เพิ่ม โครงการ ฯ เข้าแผน ฯ ปี 2568 แล้ว ก็ขอนำเรียนให้ที่ประชุม ฯ รับทราบครับ

ร.ต.ต.วีระชัย จำปาหาร ฝากผู้อำนวยการกองช่าง สำรวจถนนนาคสี่แขน ที่ผมเสนอไปด้วย ประธานสภา ฯ และอยากให้เร่งดำเนินการ เพราะว่า เราต้องเตรียมการรับเสด็จ ฯ ครับ

นายทรงวุฒิ ลังภูรี ถ้าเป็นการซ่อมแซมชั่วคราว สามารถดำเนินการได้เลย เรามียางมะตอยผู้อำนวยการกองช่าง เหลือประมาณ 200 ถุง ครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายบุญศิล อิงภู สมาชิกสภา ฯ เขต 2 ขออนุญาตเรียนถาม ดังนี้ 1) ถนนเส้นศูนย์แพรวา ฯ ตรงข้ามบ้านนายคูณ จันทะมาตย์ เรามีโครงการที่จะดำเนินการก่อสร้างหรือไม่ 2) ขอสอบถามโครงการติดตั้งโซล่าเซลล์ ซึ่งมีทั้งหมด 10 จุด ไม่ทราบว่าตอนนี้ดำเนินการถึงไหนแล้ว และผมอยากขอเพิ่มจุดติดตั้ง บริเวณ หมู่ที่ 2 (บ้านนายสงค์ สุวงค์ทา) จุดหัวมุมเสาไฟฟ้า อยากให้ติดเพิ่มจุดนี้ด้วย เพราะว่า โซนทางหนองสิมเป็นแหล่งมั่วสุม ยาเสพติด และการสัญจรก็ไม่มีความปลอดภัย อยากจะให้เพิ่มความสว่าง บริเวณนี้ ก็ขอความอนุเคราะห์ให้ดำเนินการเร่งด่วน ผมเกรงว่า จะเกิดอุบัติเหตุหรืออันตรายก่อนครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายสัมนัก ปัสสะ สมาชิกสภา ฯ เขต 2 ประชาชนร้องเรียนมามาก ก็เลยขอนำเรียนต่อที่ประชุม ฯ ให้รับทราบร่วมกันครับ 1) การทิ้งขยะบริเวณห้วยสังกะ ขอเสนอให้ทำป้าย “ห้ามทิ้งขยะ” ไปติดบริเวณนั้นด้วย 2) ทางผู้ใหญ่สำเนียง ปัสสะ (ผู้ใหญ่บ้าน หมู่ที่ 2) ฝากมา เรื่อง ผู้ป่วยติดเตียง รายนางทรง ยุระตา ประชาชน หมู่ที่ 2 เป็นผู้ป่วยติดเตียงมาหลายปีแล้ว ผู้ดูแลก็คือลูกชาย ซึ่งมีอาการป่วย เช่นกัน ความเป็นอยู่ลำบาก ไม่มีข้าวสาร ข้าวของเครื่องใช้ที่จำเป็น ต้องอาศัยความช่วยเหลือจากบ้านข้างเคียงบริเวณนั้น ก็อยากให้ผู้บริหาร และกองสาธารณสุข ได้ลงพื้นที่ไปดูและพิจารณาให้ความช่วยเหลือด้วย ครับ

ร.ต.ต.วีระชัย จำปาหาร ขออนุญาตเพิ่มเติมครับ ตรงสะพานก่อนถึงร้านเยิงศิลป์ ทางออกไปประธานสภา ฯ อำเภอคำม่วง น้ำจากร้านเยิงศิลป์ไหลลงมา ทำให้น้ำขังบริเวณสะพาน เกรงว่าจะเป็นปัญหาในอนาคต ขอให้กองช่างได้ออกสำรวจ และดำเนินการแก้ไขด้วยครับ

นายคำแปลง ศรีบัว ตามที่เคยหารือกันไว้ว่า เราจะใช้เงินสะสมขุดลอกหนองสิม สมาชิกสภา ฯ เราจะดำเนินการอย่างไร และขอสอบถามในการดำเนินการ ดังนี้ 1) ซอย หมู่ที่ 5 ดำเนินการรังวัดแล้ว เราจะดำเนินการต่อไป โดยใช้เงินสะสมหรือใช้งบประมาณในปีถัดไป 2) ซอยตีนเต่า ตรงถนนลำห้วยยาง ทั้ง 2 ข้าง ขอหารือว่า เราจะดำเนินการในปีงบประมาณ 2567 หรือไม่ 3) รางระบายน้ำข้างบ้าน สารวัตรทองสอน ฯ ที่ท่านรองทองมี ฯ เคยเรียนไว้ว่า จะใช้เงินสะสมในการดำเนินการ ไม่ทราบว่าจะดำเนินการอย่างไร

ถ้ามีงบประมาณเพียงพอ อยากให้ดำเนินการก่อสร้างรางระบาย น้ำข้างบ้านของกระผม เนื่องจากว่า ชาวบ้านบริเวณนั้นเทน้ำทิ้ง แล้วทำให้น้ำไหลราดลงมาบริเวณหน้าบ้าน ซึ่งพระสงฆ์เดินบิณฑบาต ทุกวันทำให้ดูแล้วไม่เป็นระเบียบและสกปรก ก็ขอนำเรียนให้ที่ประชุม ฯ พิจารณาและแก้ไขปัญหาต่อไปครับ

นายทองมี สระทอง ขอแจ้งรายละเอียดโครงการเพิ่มเติมครับ รองนายกเทศมนตรี 1) ถนนเส้นหน้าบ้านท่านวารินทร์ ฯ หมู่ที่ 5 ทางกองช่าง ได้ออกสำรวจ และของบเงินอุดหนุนเฉพาะกิจของ ปี 2567 โดยเริ่มตั้งแต่หน้าบ้านท่านวารินทร์ ฯ ไปจนถึง บ้านท่านเลขา ฯ ปิยะวัชร์ ฯ 2) ถนนแยกหน้าบ้านท่านคำแปลง ฯ ออกไปถนนเส้นบ้านโพน - คำม่วง ข้ามไปหน้าบ้านคุณยายคำใหม่ ฯ และเข้าไปเส้นวัดรังสีปาลิวัน งบประมาณ 2,400,000.- บาท 3) ถนนเส้นข้างบ้านพ่อพัด – ศูนย์พัฒนาเด็กเล็ก งบปะมาณ 3,000,000.- บาท 4) ทางผู้บริหารได้หารือว่า จะใช้งบประมาณก่อสร้าง ถนนซอยตีนเต่า ข้างห้วยยาง ทั้ง 2 ฝั่ง เนื่องจากว่า ถนนเส้นนี้ เป็นเส้นที่ประชาชนใช้ลำเลียงการเกษตร เราหารือกันแล้วว่าจะดำเนินการ ในปี 2567 ครับ

นายวุฒิชัย เชยชมศรี ขออนุญาตนำเรียนต่อที่ประชุม ฯ 4 เรื่อง ครับ สมาชิกสภา ฯ 1) ถนนในซอยเส้นข้างบ้านพ่อโป๊ะ หมู่ที่ 3 อยากจะให้ ดำเนินการภายในปี 2567 2) ซอยบ้านพ่อส่ง หมู่ที่ 3 ประชาชนขอให้ทำถนนคอนกรีต 3) ทางต่างระดับ หมู่ที่ 4 เส้นไปบ้านหนองซองแมว อยากให้ดำเนินการแก้ไขจุดนี้ด้วยครับ 4) เครื่องเลื่อยยนต์ของเทศบาล ที่สภา ฯ ได้อนุมัติ ใช้ได้ประมาณ 2 เดือน ก็เกิดการชำรุด ขอหารือว่าควรจะดำเนินการ จัดซื้อใหม่เพื่อการใช้งานภายในเขตเทศบาลเราครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายสมบัติ ภูมิรินทร์ สมาชิกสภา ฯ เขต 2 ถนนเส้นหมุงน้อย อยากให้ดำเนินการขยายเขตไฟฟ้า ซึ่งบริเวณนั้นไฟฟ้าไปไม่ถึง เกรงว่า จะเกิดอันตรายและอุบัติเหตุครับ

นายมานพ นามปัญญา ได้รับคำร้องเรียนจากชาวบ้านว่า ถนนช่วงหน้าเทศบาลไปจนถึงสะพานสมาชิกสภา ฯ ไฟฟ้าส่องสว่างไม่เพียงพอ ตอนกลางคืนเกรงว่าจะเกิดอันตราย และอุบัติเหตุ ฝากผู้บริหารพิจารณาด้วยครับ

นายทองมี สระทอง ในส่วนนี้ผมเคยทำเรื่องถึงผู้อำนวยการทางหลวง เกี่ยวกับถนนเส้น รองนายกเทศมนตรี ทางหลวง หมายเลข 227 ส่วนรายละเอียดความคืบหน้า ผมจะนำเรียนให้ทราบต่อไปครับ

นายนิพนธ์ อิงภู ขอแจ้งความคืบหน้าของโครงการต่าง ๆ นายกเทศมนตรี 1) เรื่องขอใช้ที่ ความเห็นของหน่วยงานที่เกี่ยวข้องทั้ง 13 หน่วยงาน ตอนนี้ผ่านแล้ว ติดปัญหาอยู่ที่ขั้นตอนของรองผู้ว่า ฯ ตีกลับให้แก้เอกสารเล็กน้อย น่าจะทำการก่อหนี้ผูกพันได้ 2) เรื่องขอใช้ที่กำจัดขยะ ได้มอบหมายให้นิติกร ติดต่อเรื่องรังวัด ซึ่งตอนนี้รอสอบเขต 3) เรื่องขอใช้ที่ราชพัสดุ เพื่อที่จะขอโครงการเงินอุดหนุน เฉพาะกิจ สร้างสนามกีฬาและโดม หมู่ 3

**ที่ประชุม รับทราบ**

ร.ต.ต.วีระชัย จำปาหาร ท่านสมาชิกสภา ฯ ท่านใดจะชี้แจงหรือสอบถามเพิ่มเติมหรือไม่ ประธานสภา ฯ

- ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน